Selim Amallah

Selim Amallah (araabia keeles سليم أملاح; sündinud 15. novembril 1996 Saint-Ghislainis) on Belgias sündinud Maroko jalgpallur, kes mängib poolkaitsjana Hispaania kõrgliigaklubis Valencia ja Maroko jalgpallikoondises.

Amallah on mänginud kogu klubikarjääri Belgias. Belgia kõrgliigas debüteeris ta 2015. aasta juulis Royal Excel Mouscroni meeskonnas.https://int.soccerway.com/players/selim-amallah/409847/ (vaadatud 15.1.2022)

Aastatel 2019–2023 mängis ta Belgia kõrgliigaklubis Standard Liège. 2020. aastal pälvis ta Belgia kõrgliigas mängivale parimale Araabia päritolu mängijale antava Belgia Lõvi auhinna."Selim Amallah named “Belgian Lion” of the year". archyde.com. 17.11.2020. Vaadatud 15.1.2022

2023. aasta jaanuaris sõlmis ta nelja ja poole aasta pikkuse lepingu Hispaania kõrgliigaklubiga Valladolidi Real.  Hooaja teises pooles lõi kaheksa mänguga kaks väravat, kuid Valladolidi Real langes liigast välja. 2023. aasta augustis läks ta Valladolidi Realist üheks hooajaks laenule Valenciasse.

Maroko jalgpallikoondises debüteeris Amallah 15. novembril 2019 Aafrika rahvuste karikavõistluste valikmängus Mauritaania vastu. Koondisekarjääri esimese värava lõi ta 9. oktoobril 2020 sõprusmängus Senegali vastu.https://www.national-football-teams.com/player/76182/Selim_Amallah.html (vaadatud 15.1.2022) 2022. aasta Aafrika rahvaste karikavõistluste teises alagrupimängus 14. jaanuaril lõi ta värava Komooride vastu. Ta kuulus Maroko koondisse ka 2022. aasta maailmameistrivõistlustel.

Ta on Itaalia ja Maroko päritolu.

 Viited 

Kategooria:Maroko jalgpallurid
Kategooria:Valladolidi Reali mängijad
Kategooria:Valencia CF mängijad
Kategooria:La Liga mängijad
Kategooria:Sündinud 1996